《奉和袭美太湖诗二十首。崦里》
唐代·陆龟蒙

山横路若绝，转楫逢平川。川中水木幽，高下兼良田。

沟塍堕微溜，桑柘含疏烟。处处倚蚕箔，家家下鱼筌。

騃犊卧新fO，野禽争折莲。试招搔首翁，共语残阳边。

今来九州内，未得皆恬然。贼阵始吉语，狂波又凶年。

吾翁欲何道，守此常安眠。笑我掉头去，芦中闻刺船。

余知隐地术，可以齐真仙。终当从之游，庶复全于天。

作者简介：陆龟蒙（？～公元881年），唐代农学家、文学家，字鲁望，别号天随子、江湖散人、甫里先生，江苏吴县人。曾任湖州、苏州刺史幕僚，后隐居松江甫里，编著有《甫里先生文集》等。 他的小品文主要收在《笠泽丛书》中，现实针对性强，议论也颇精切，如《野庙碑》、《记稻鼠》等。陆龟蒙与皮日休交友，世称“皮陆”，诗以写景咏物为多。